Den Nord-Cimbriske Tilskuer, 1834-05-06
Engeland. Jkke uden Grund er den engelske Regjering ængstelig for de saakaldte Arbeidsforeninger, Fabrikarbeiderne fordre nemlig en forhøiet Arbeidsløn og Brød, og som en Følge heraf Kornloven ophævet; Regjeringen kunne ikke paa engang bevilge dette Sidste, uden at ruinere Landmanden og Agerdyrkerne, der betale store Afgifter, hvilke de, naar Priserne gandske faldt ned, ikke kunne være i Stand til at svare. Efter at Haandværksforeningerne vare tilbageviste med deres Petition af Lord Melbourne, holdt Foreningernes Central-Committee en Forsamling, der besluttede at Petitionen skulle overgives til Hs. Majestæt Kongen af en Herre, ved Hoffet, ikke mindre end 3000 Personer toge Deel i Central-Committeens Forsamling, hvoriblandt flere Parlamentsmedlemmer, saasom Oberst, Evans, OConnell, Harvey, Roebuck og flere. Ministrene havde truffen de største Foranstaltninger for i Tilfælde af Spetakler, at bringe Rolighed tilveie, Tropper og Kanoner stode parat, og selv flere Regimenter vare beordrede. til London fra Jrland, men alt forblev roligt. Blandt Parlaments=Forhandlinger er for Øieblikket O'Connells Motion om Adskillelse af den legislative Union mellem Engeland og Jrland, den vigtigste. OConnell, efter flere Oprørs=Forsøg i Jrland, bragte endelig den 22de April, Unionens Ophævelse paa Bane i Underhuset. Hans Andragende gik ikke ud paa en directe Ophævelse af Unionen, men paa Udnævnelsen af en Committee, der skulle undersøge ved hvilke Midler Ophævelsen af det irlandske Parlament i Aaret 1831, kom i Stand, hvilken Virkning denne Forholdsregel havde for Jrland, og for Manufacturister og Agerdyrkere i Engeland, samt hvilke sandsynlige Følger Vedvarelsen af den legiislative Union ville have for begge. J sit Foredrag, gjennemgaaer Hr. OConnell den engelske og irlandske Historie, og han beviste ved virkelige Facta, at medens Jrland havde sit eget Parlament, tiltog og blomstrede den irlandske Agerdyrkning og Handel: "Jeg var – sagde O'Connell i Aaret 1782 endnu en ung Mand; jeg saae Jrland blomstre, jeg saae det gaae under, jeg ønsker endnu at leve saalænge, at jeg kunne igjen see dets Opkomst. Man siger at det irlandske Parlament blev ophævet ved en Parlamentsact, i det irlandske Folks Navn protesterer jeg mod et Parlaments Ret dertil; den lovgivende Magt har Ret til at gjøre Love, men ikke til at skabe en nye lovgivende Magt. Det eeneste Øiemeed Engeland kunne have ved Ophævelsen, af det irlandske Parlament, var derved at erhverve en uindskrænket Dispositionsret over Jrlands Jndkomster. Engelands Nationalgjeld beløb sig i Aaret 1800 til 120 Millioner Pd. St., og Jrlands Gield derimod til 26 Millioner, og nu skulle Jrland betale en Nations Gield, af hvem det kun var bleven behandlet med Haardhed og Grusomhed. For at tiltvinge sig Unionen, blev Jrland besat af engelske Tropper. Foruden Besættelsen af Tropper og Undertrykkelsen af Forsamlinger, søgte Regjeringen at udbrede Tvedragt blandt Folket, og hidsede Catholikkerne op mod Protestanterne, tilmed blev Bestikkelser anvendt; for at sætte Sagen med Unionen igjennem, blev der anvendt 3 Millioner Pd. St., det hele irlandske Parlament blev bestukket, og de irlandske rottenboroughs blev kjøbt for 1 Mill. Pd. St. Mod Hr. O'Connell talede Hr. Spring-Rice, som ikke allene ville bekjempe hiins Andragende, men paastod, at man burde i en egen Adresse anmode Kongen om at modsætte sig alle Forsøg til Unionens Ophævelse. (Hamburgische nene Zeitung.)